উত্তৰ প্ৰদেশৰ কানপুৰত সংঘটিত এক অপহৰণ কাণ্ডই সৃষ্টি কৰিছে তীব্ৰ চাঞ্চল্যৰ। এগৰাকী যুৱকে নিজৰ অপহৰণৰ নাটক কৰি নিজ পিতৃৰ পৰাই দাবী কৰিছে ৩০ লাখ টকাৰ মুক্তিপণ।
ইতিমধ্যে এই স্বৰচিত অপহৰণৰ নাটক কৰি ৰঙাঘৰৰ আলহী হ'বলগীয়া হৈছে যুৱকগৰাকী।অপহৰণকাৰী হিচাপে নিজকে পৰিচয় দি যুৱকজনে এই বৃহৎ অংকৰ মুক্তিপণ দাবীৰে তেওঁৰ পিতৃলৈ হোৱাটছএপ যোগে এক বাৰ্তা প্ৰেৰণ কৰিছিল।
লগতে যদি এই টকা তেওঁ পৰিশোধ নকৰে, তেন্তে তেওঁৰ পুত্ৰক ৩০০ টুকুৰাত কাটি দিয়া হ'ব বুলিও ভাবুকি দিয়ে যুৱকগৰাকীয়ে। কানপুৰৰ বাৰাৰ দামোদৰ নগৰৰ বাসিন্দা চন্দ্ৰকান্ত তিৱাৰীয়ে ১৪ নৱেম্বৰত হোৱাটছএপ যোগে এই বাৰ্তা পোৱাৰ পিছত আৰক্ষীৰ কাষ চাপিছিল।
চন্দ্ৰকান্তই আৰক্ষীৰ আগত সদৰী কৰা অনুসৰি তেওঁৰ পুত্ৰ সোমনাথ তিৱাৰীয়ে জলসিঞ্চন বিভাগত কাম কৰিছিল। ১৩ নৱেম্বৰত তেওঁ পুৱা কামলৈ ৰাওনা হৈছিল যদিও ঘৰলৈ ঘূৰি অহা নাছিল।
যদি তেওঁলোকে এই কথা আৰক্ষীক অৱগত কৰে, তেতিয়া অপহৃত পুত্ৰক প্ৰায় ৩০০ টা টুকুৰাত কাটি বিভক্ত কৰি দিয়া হ'ব বুলিও বাৰ্তাটোত ভাবুকি দিয়া হয়।
চন্দ্ৰকান্তৰ অভিযোগৰ ভিত্তিত আৰক্ষীয়ে এক গোচৰ ৰুজু কৰে আৰু তদন্ত আৰম্ভ কৰে। অনুসন্ধাৰ ২৪ ঘণ্টাৰ ভিতৰত আৰক্ষীয়ে সোমনাথ তিৱাৰীয়ে নিজেই নিজৰ অপহৰণৰ ভুৱা কাহিনী ৰচনা কৰাৰ প্ৰমাণ ফাদিল কৰে।
এই সমগ্ৰ পৰিকল্পনাৰ বাবে সোমনাথে ঘাটাঘৰত অৱস্থিত হোটেল তেজছ ইন নামৰ এখন হোটেলত থাকি লৈছিল। আনকি তেওঁ এই অপহৰণক বিশ্বাস কৰাবলৈ নিজৰ পৰিয়ালৰ সদস্যসকললৈ কিছু ভুৱা ফটোও প্ৰেৰণ কৰিছিল।
পিছে আৰক্ষীৰ অনুসন্ধানত এই সমগ্ৰ পৰিকল্পনাৰ কথা ফাদিল হোৱাত সোমনাথৰ ৩০ লাখ টকা জেপত ভৰোৱাৰ আকাংক্ষা মুদা পৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
